26 ÉTUDES 
à vous, et pluiseur autre gent ki vos aiment et ki aiment ausi monsigneur de Flandres, 
ont mis avant à monsigneur de Flandres de piechà kil rewardast à son afaire, et kil 
s’aidast et confortast, et se mesist encontre le roy de Franche avoeques vous. Et pour 
che ke bien savoient et bien sèvent ke messires de Flandres pooir n’a de lui et se terre 
mettre encontre le roy de Franche, pour les mises ke mettre convient, bien disent adès 
et affermèrent moulte aciertes ke, se faire le voloit, kil aroit de vous che kil vorroit. 
Aucun reportoient nombre d'argent, et aucun parolle moulte grande, sans mettre nombre 
d'argent, sire, et aucun de ki à vous sunt, disoient à aucunes gens ki sunt à monsigneur 
de Flandres ke, se li cuens le voloit faire, kil aroit de vous che kil vorroit d'argent, et 
mariages ausi pour ses enfans. Sire, toutes si faites paroles et moulte d’autres furent 
reportées à monsigneur de Flandres. Sire, il ki teus est, comme vous bien le con- 
noisciés, loials et prudom, convient Kil vos amast de bon cuer, pour warder se loialté 
en tous poins, ne volt onques rendre response certaine, juskes adont kil eust le roy 
de Franche trouvei en défaute parfaitement envers lui et summeï de tout, et del roy 
sommer se travella-il; car les injures ke li rois de Franche li soloit faire, il les contrestoit 
plus asprement K'il ne soloit, en requérant ke drois et raisons li fuscent fait, sans faire 
parler par moyen, ne par moyène, en espéranche ke, s’on li eust fait droit et raison, K'il 
le presist, et s’on ne li fesist, kil se peust aherdre à chou ki dit li estoit, sire, de par 
vous, laquèle choze il cuidoit trouver moulte preste, quant la chose à ce se donroit, selonc 
che ke on li avoit dit. Sire, ore est ensi avenu ke li cuens de Flandres a tout summei le 
roy de Franche et mis parfaitement en défaute : par quoy clerc de droit et de divinitei 
ont dit et dient ke li roys de Franche a tant meffait envers le conte, ke li cuens est des- 
loyés de homage, de serviche, de féauté et de toute redevanche kil li devoit u pooit 
devoir. Et quant li cuens eut chou ataint de savoir, à vos gens il envoia por eaus certe- 
fyer de se response sour che dont autre fie il avoit estet de par vous aparleis, et k'aucun 
de ses gens lui avoient ausi raportei de vos gens. Sire, demandes fist li cuens de Flan- 
dres telles, en oquoyson des alliances par lesquelles il peust soustenir mius l’emprinse 
encontre le roy, lesquèles demandes ne furent mie ensi oys, comme on se fioit par les 
paroles ke on avoit oyes devant. Nequedent vos gens parlèrent moult courtoisement , et 
disent Kil n’avoient autre pooir, et ke vous, s’on voloit tant atendre, feriés plus cour- 
toisement kil n’avoient pooir de faire, ne ke faire n'oseroient. Et li cuens de Flandres, 
sire, ki devant che ke vos gens veniscent à Cambray un peu de tans, avoit le signeur de 
Blanmont et le signeur de Kuc esli et ordeneis à venir à vous de par lui, et mis à voie 
s’estoient, mais parvenir ni peurent mie, par l’'empéechement dou tans, et ki ausi rewar- 
doit Fil avoit tant fait et tant contrescivé contre le roy de Franche, puis ke dit li fu ke 
desloyés en estoit, ke plus atendre ne voloit, s'assenti en chou ke vos gens faire li vo- 
loient, sauve che kil se mist adès dou sourplus, en le franchize de vostre conniscance 
en lequèle il se fie sour toutes riens. Et pour parfaire, sire, toutes les besognes et metre 
en certainitei de chou ke fait est par vos gens, et ke vous ferés par vo grasse, dont on se 
fie bien tant et plus ke de che ke fait est, li cuens de Flandres a envoyet à vous le signeur de 
Blanmont et le signeur de Cuk et son recheveur de Flandres, soufisantment warnis de par 
